**Ministru kabineta rīkojuma projekta**

**„Par apropriācijas pārdali”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par apropriācijas pārdali” (turpmāk – rīkojuma projekts) sagatavots, pamatojoties uz likuma “Par budžetu un finanšu vadību” 9.panta piecpadsmito daļu, lai:1. nodrošinātu Publiskas personas finanšu līdzekļu un mantas izšķērdēšanas novēršanas likuma 6.2 pantā noteikto, ka publiskas personas nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu;2. segtu izdevumus, kas saistīti ar centralizētu datortehnikas atjaunošanu;3. segtu papildu izdevumus, kas saistīti ar vidējās izpeļņas pieaugumu sakarā ar piemaksu un prēmiju izmaksu no budžeta programmas 96.00.00 “Latvijas prezidentūras Eiropas Savienības Padomē nodrošināšana 2015.gadā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai Ministru kabinets dotu atļauju apropriācijas pārdalei, ievērojot nepieciešamību nodrošināt Iekšlietu ministrijas padotības iestāžu (Nodrošinājuma valsts aģentūras, Valsts policija, Valsts robežsardze, Valsts ugunsdzēsības un glābšanas dienests, Iekšlietu ministrijas Informācijas centrs) pamatfunkciju izpildei nepieciešamā papildu finansējuma piešķiršanu 2015.gadā.Saskaņā ar likuma “Par valsts budžetu 2015.gadam” 33.panta 3.punktu un Ministru kabineta 2015.gada 15.septembra sēdes protokollēmuma (prot. Nr.47, 33.§) “Informatīvais ziņojums “Par valsts pamatbudžeta programmas 96.00.00. “Latvijas prezidentūras Eiropas Savienības Padomē nodrošināšana 2015.gadā” izpildi” 3.punktu Iekšlietu ministrija par valsts budžeta programmā 96.00.00 “Latvijas prezidentūras Eiropas Savienības Padomē nodrošināšana 2015.gadā” ieekonomēto līdzekļu kopsummu sagatavoja un iesniedza Finanšu ministrijā pieprasījumu attiecīgā finansējuma pārdalei no valsts budžeta programmas 96.00.00 “Latvijas prezidentūras Eiropas Savienības Padomē nodrošināšana 2015.gadā” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 04.00.00 “Latvijas prezidentūras Eiropas Savienības Padomē nodrošināšana 2015.gadā” 1 550 922 *euro* apmērā.Attiecībā uz rīkojuma projekta 1.1.apakšpunktu norādām, ka saskaņā ar 2012.gada 11.decembra Ministru kabineta noteikumu Nr.839 “Nodrošinājuma valsts aģentūras nolikums” 3.2.apakšpunktu viena no Nodrošinājuma valsts aģentūras funkcijām ir apsaimniekot un pārvaldīt iestāžu īpašumā, valdījumā vai lietošanā esošos nekustamos īpašumus, kas nodoti Nodrošinājuma valsts aģentūrai pārvaldīšanā. Bieži vien nekustamie īpašumi ir ļoti sliktā tehniskā stāvoklī un, pat veicot rūpīgu finanšu plānošanu un izstrādājot atbilstošu apsaimniekošanas plānu, rodas situācijas, kad neplānotu ārēju faktoru ietekmē nekustamais īpašums tiek bojāts, līdz ar to nepieciešams veikt ārkārtas pasākumus. 2015.gadā Nodrošinājuma valsts aģentūra piešķirtā budžeta ietvaros ir veikusi normatīvajos aktos noteiktās darbības, taču ierobežotā finansējuma dēļ nebija iespējams veikt virkni būtisku, iepriekš neparedzētu uzdevumu.Ņemot vērā iepriekš minēto, ieekonomēto līdzekļu daļu 375 124 *euro* apmērā Iekšlietu ministrija ierosina, veicot apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā” uz Iekšlietu ministrijas budžeta apakšprogrammu 40.02.00 “Nekustamais īpašums un centralizētais iepirkums”, paredzēt šādiem prioritāriem, ar pamatfunkciju izpildi saistītiem pasākumiem:1. *Jumtu remonts un energoefektivitātes pasākumiem ēku (Brīvības iela 6, Ogre, un Brīvības iela 4, Ogre) fasāžu siltināšanai*.Ēku jumti un fasāde Brīvības ielā 6 un Rīgas ielā 4, Ogrē, laika apstākļu ietekmē ir ievērojami bojāti un ir katastrofālā stāvoklī. Tā rezultātā ūdens caur jumtu nokļūst ēkā, bojājot apdares materiālus un radot draudus cilvēku drošībai, jo tie drūp no sienām vai griestiem. Tāpat palielinās ugunsdrošības riski, jo, ūdenim nokļūstot uz elektroinstalācijām, var veidoties īssavienojumi.Veicot ēku atjaunošanu, ar energoefektivitātes pasākumiem tiks novērsti iepriekš minētie drošības riski un papildus tam tiks taupīti valsts budžeta līdzekļi energoresursu iegādei, jo samazināsies apkures izmaksas. Tāpat līdzekļu ietaupījums veidosies no tā, ka nebūs periodiski jāveic atsevišķi remontdarbi, pielabojot bojātās vietas.Tādējādi 2015.gada 19.martā tika izsludināts iepirkums Nr.IeM NVA 2015/4 „Ēku energoefektivitātes pasākumi ēku fasāžu siltināšanai Brīvības ielā 6, Ogrē, un Rīgas ielā 4, Ogrē”, kur uzvarēja SIA “RG Construction”. Nepieciešamie darbi ir iedalīti 4 posmos:* Administratīvās ēkas pārbūve Brīvības ielā 6, Ogrē, (energoefektivitātes paaugstināšana) 213 762 *euro* apmērā;
* Valsts ugunsdzēsības un glābšanas dienesta ēkas pārbūve Rīgas iela 4, Ogrē, (energoefektivitātes paaugstināšana) 127 652 *euro* apmērā;
* Valsts policijas izolatora ēkas pārbūves I. kārta 62 327 *euro* apmērā;
* Valsts policijas izolatora ēkas pārbūves II. kārta 69 329 *euro* apmērā.

Līgums paredz slēgt vienošanos par katru kārtu atsevišķi, paredzot darbu izpildi atbilstoši piešķirtajam finansējumam. 2015.gadā vēl ir iespējams veikt remontdarbus 276 538 *euro* apmērā, tai skaitā Valsts policijas izolatora ēkas pārbūves II. kārtu 69 329 *euro* apmērā, Valsts ugunsdzēsības un glābšanas dienesta administratīvās ēkas pārbūvi Rīgas ielā 4, Ogrē, (energoefektivitātes paaugstināšana) 127 652 *euro* apmērā un uzsākt Valsts policijas administratīvās ēkas pārbūvi Brīvības ielā 6, Ogrē, (ēkas jumta rekonstrukcija, bēniņu stāva siltināšana) 79 557 *euro* apmērā.2. *Tehniskā projekta izstrādei šautuves izveidošanai (Bruņinieku iela 72b, Rīga).*Aktuāls ir jautājums par Iekšlietu ministrijas sistēmas iestāžu - Valsts policijas, [Drošības policija](http://www.tvnet.lv/temas/drosibas_policija)s, [Valsts robežsardze](http://www.tvnet.lv/temas/valsts_robezsardze)s - nepietiekamu nodrošinājumu ar šautuvēm. Stāvoklis ar šautuvēm Rīgā ir kritisks, jo esošās šautuves ir pārslogotas, bet, lai iestādes varētu veikt normatīvajos aktos noteiktās funkcijas un uzdevumus, darbinieku apmācībai nepieciešama šautuve. Lai izveidotu šautuvi Bruņinieku ielā 72b, Rīgā, 2015.gadā nepieciešams izstrādāt tehnisko projektu šautuves izveidošanai. Aptuvenās izmaksas – 4 000 *euro*.3. *Bojātā jumta seguma renovācijai (Raiņa iela 7, Priekule, un Jelgavas iela 41, Liepāja).*Lielākās problēmas ēku uzturēšanai bieži sagādā slikts vai bojāts jumta segums, kā rezultātā tiek nodarīts būtisks kaitējums ēkai laika apstākļu ietekmē, jo lietus ūdens iesūcas apdares materiālos, nokļūst uz elektroinstalācijas sistēmām un rada lielus riskus gan ēkas, gan cilvēku drošībai. Līdz ar to steidzami nepieciešama bojātā jumta seguma renovācija Valsts ugunsdzēsības un glābšanas dienesta ēkām Raiņa ielā 7, Priekulē, 30 657 *euro* apmērā un Jelgavas ielā 41, Liepājā, 14 938 *euro* apmērā.4*. Bojāto apkures katlu nomaiņai (Jūras iela 34, Aloja, un Rīgas iela 1, Sabile).*Pirms apkures sezonas uzsākšanas tika veikta apkures katlu tehniskā pārbaude. Lielākai daļai nekustamo īpašumu apkures katli ir ļoti nolietoti un rada avārijas draudus ne tikai apkures sezonas laikā, bet arī ēkas drošībai kopumā. Papildus tam, to efektivitāte ir ļoti maza, veidojot lielus apkures izdevumus. Ļoti sliktā stāvoklī ir un praktiski ekspluatācija nav iespējama apkures katliem Valsts ugunsdzēsības un glābšanas dienestā Jūras ielā 34, Alojā, un Rīgas ielā 1, Sabilē. To nomaiņai nepieciešami papildu finanšu līdzekļi attiecīgi 21 865 *euro* apmērā un 27 126 *euro* apmērā.No 2014.gada 8.aprīļa Microsoft korporācija pārtrauca atbalstu operētājsistēmai Microsoft Windows XP un lietojumprogrammai Microsoft Office 2003. Pašlaik iekšlietu resora iestādēs ir 8783 datori, no kuriem 4269 datori ir ar Microsoft Windows XP programmatūru un 387 datori ir ar Microsoft Office 2003 programmatūru. Minētā problēma tika izskatīta 2014.gada 12.marta un 2015.gada 1.jūlija Iekšlietu ministrijas Informācijas un komunikācijas tehnoloģiju resursu drošības pārvaldības padomes sēdē, kurā tika identificēts drošības risku būtisks pieaugums, kas var izraisīt darbstaciju “ievainojamību”, līdz ar to paralizēt un negatīvi ietekmēt Iekšlietu ministrijas datu pārraides tīkla darbību un pie tā pieslēgtās iekārtas. Iekšlietu ministrijas Informācijas centrs ir izvērtējis vairākus iespējamos risinājumus operētājsistēmas un lietojumprogrammas pārejai uz jaunākiem produktiem, kuriem ir paredzēts Microsoft atbalsts, kuru ietvaros kā viens no risinājumiem skar jaunu Microsoft licenču iegādi, kur papildus nepieciešama datortehnikas modernizēšana (cieto disku HDD nomaiņa uz SSD cieta diska tipiem, operatīvās atmiņas moduļu paplašināšana, mātes plates nomaiņa), lai paātrinātu datortehnikas veiktspēju un iespēju darboties ar jaunās paaudzes operētājsistēmām un lietojumprogrammām. Tomēr, izvērtējot 4269 datortehnikas vienību tehniskās specifikācijas un to ražošanas gadus, tika konstatēts, ka šīs datortehnikas iegāde tika veikta laika posmā no 1998. līdz 2007.gadam. Šī datortehnika novecojošo tehnoloģiju dēļ nav savietojama ar jaunās paaudzes operētājsistēmām un lietojumprogrammām, kā arī ar jauniem SDD cietā diska tipiem un operatīvās atmiņas moduļiem, tādēļ būtu nepieciešams iegādāties minēto programmatūru kopā ar jaunu datortehniku. Ja problēma netiks risināta piedāvātajā variantā, tad, lai aizsargātu Iekšlietu ministrijas datu pārraides tīklu, būs nepieciešams atslēgt minētos datorus no tīkla, kas krasi ierobežos visu iekšlietu resora iestāžu lietotāju darbu (šie datori faktiski būs lietojami tikai dokumentu sagatavošanai), kas negatīvi ietekmēs arī cīņu pret noziedzības (t.sk. organizētās) apkarošanas un novēršanas jomā.Iekšlietu ministrija ir sagatavojusi un noteiktā kārtībā iesniegusi arī veidlapu “Jaunā politikas iniciatīva, kurai tiek vērtēta atbilstība attīstības plānošanas dokumentiem, vidējam termiņam. Informācijas tehnoloģiju pilnveidošana un attīstība” (JPI 14\_05\_P), kurā norādīts, ka 2016.-2018.gadā problēmas risināšanai nepieciešami kopsummā 2 813 932 *euro*. Lai kaut daļēji risinātu problēmu, tika veikta apropriācijas pārdale 707 181 *euro* apmērā (Ministru kabineta 2015.gada 17.septembra rīkojums Nr.568 “Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015.gadā un bāzes izdevumu pārdali ”.Ņemot vērā iepriekš minēto, ieekonomēto līdzekļu daļu 427 085 *euro* apmērā Iekšlietu ministrija ierosina, veicot apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā” uz Iekšlietu ministrijas budžeta apakšprogrammu 40.02.00 “Nekustamais īpašums un centralizētais iepirkums”, paredzēt centralizētai datortehnikas atjaunošanai.Attiecībā uz rīkojuma projekta 1.2.apakšpunktu norādām, ka saskaņā ar Ministru kabineta 2015.gada 15.septembra sēdes protokollēmuma (prot. Nr.47, 33.§) “Informatīvais ziņojums “Par valsts pamatbudžeta programmas 96.00.00. “Latvijas prezidentūras Eiropas Savienības Padomē nodrošināšana 2015.gadā” izpildi” 2.punktu un informatīvajā ziņojumā minēto, Iekšlietu ministrija sniedza šādu priekšlikumu: * no Latvijas prezidentūras Eiropas Savienības Padomē nodrošināšanai plānotā indikatīvā budžeta līdzekļu atlikuma 340 000 *euro* novirzīt 2015.gadā vidējās izpeļņas palielinājuma daļai, kas radusies no drošības pasākumu nodrošināšanai Latvijas prezidentūras Eiropas Savienības Padomē 2015.gadā iesaistītajam personālam izmaksātās samaksas par virsstundu darbu un nakts darbu. Drošības pasākumu nodrošināšanai Latvijas prezidentūras Eiropas Savienības Padomē 2015.gadā iesaistītajam personālam tika veikta samaksa par virsstundu darbu un piemaksa par nakts darbu, kas būtiski ietekmē personāla vidējo izpeļņu, dodoties atvaļinājumā. 2015.gadā ietekme uz Iekšlietu ministrijas pamatbudžeta izdevumiem atlīdzības izmaksai no vidējās izpeļņas palielinājuma provizoriski var sastādīt 340 000 *euro*. Veidojot budžeta pieprasījumu 2015.gadam drošības pasākumu nodrošināšanai Latvijas prezidentūras Eiropas Savienības Padomē laikā, vidējās izpeļņas palielinājuma ietekme netika ņemta vērā, līdz ar to šim pasākumam finansējums netika piešķirts. Savukārt, ietekme uz pamatbudžeta izdevumiem atlīdzībai ir būtiska, kas nozīmē, ka izdevumi atlīdzībai ir nepietiekami.

Ņemot vērā iepriekš minēto, ieekonomēto līdzekļu daļu 259 992 *euro* apmērā Iekšlietu ministrija ierosina, veicot apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā”, paredzēt atlīdzības palielinājumam šādās budžeta programmās un apakšprogrammās:1. 06.01.00 “Valsts policija” – 223 411 *euro*;
2. 10.00.00 “Valsts robežsardzes darbība” – 20 824 *euro*;
3. 07.00.00 “Ugunsdrošība, glābšana un civilā aizsardzība” – 14 651 *euro*;
4. 02.03.00 “Vienotās sakaru un informācijas sistēmas uzturēšana un vadība” – 1 106 *euro*.

Saskaņā ar likuma “Par budžetu un finanšu vadību” 9.panta 15.daļu finanšu ministram ir tiesības veikt apropriācijas pārdali starp ministrijām vai citām centrālajām valsts iestādēm, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei.Rīkojuma projekts paredz atbalstīt apropriācijas pārdali 1 062 201 *euro* apmērā no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā” uz attiecīgajām Iekšlietu ministrijas budžeta programmām un apakšprogrammām, lai segtu izdevumus, kas saistīti ar remontdarbu veikšanu Iekšlietu ministrijas valdījumā esošajos valsts nekustamajos īpašumos un centralizētu datortehnikas atjaunošanu, kā arī, lai segtu papildu izdevumus, kas saistīti ar vidējās izpeļņas pieaugumu sakarā ar piemaksu un prēmiju izmaksu no budžeta programmas 96.00.00 “Latvijas prezidentūras Eiropas Savienības Padomē nodrošināšana 2015.gadā”. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra, Valsts policija, Valsts robežsardze, Valsts ugunsdzēsības un glābšanas dienests, Iekšlietu ministrijas Informācijas centrs. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|   |   | Turpmākie trīs gadi (*euro*) |
| **Rādītāji** | **2015.gads** | **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.      Budžeta izdevumi: | 0 | 1 062 201 | 0 | 0 | 0 |
| 2.1.valsts pamatbudžets | 0 | 1 062 201 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.      Finansiālā ietekme: | 0 | - 1 062 201 | 0 | 0 | 0 |
| 3.1.valsts pamatbudžets | 0 | - 1 062 201 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 1 062 201 | 0 | 0 | 0 |
| 5.      Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekta 1.1.apakšpunkts paredz veikt apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā” uz Iekšlietu ministrijas budžeta apakšprogrammu 40.02.00 “Nekustamais īpašums un centralizētais iepirkums”, lai segtu izdevumus, kas saistīti ar:1. remontdarbu veikšanu Iekšlietu ministrijas valdījumā esošajos valsts nekustamajos īpašumos – 375 124 *euro*.

EKK 5250 “Kapitālais remonts un rekonstrukcija” – 375 124 *euro*.1. centralizētu datortehnikas atjaunošanu – 427 085 *euro*.

EKK 2312 “Inventārs” – 73 485 *euro*:Monitori: 150 *euro* vid. x 490 gab. ~ 73 485 *euro*EKK 5238 “Datortehnika, sakaru un cita biroja tehnika” – 353 600 *euro*:1.kategorijas (brand) stacionārais dators\*800 *euro* vid. x 250 *euro* = 200 000 *euro*2.klases stacionārais dators\*640 *euro* vid. x 240 *euro* = 153 600 *euro*\*datortehnika komplektā ar Windows Pro 8Rīkojuma projekta 1.2.apakšpunkts paredz veikt apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā” 259 992 *euro* apmērā, lai segtu papildu izdevumus, kas saistīti ar vidējās izpeļņas pieaugumu sakarā ar piemaksu un prēmiju izmaksu no budžeta programmas 96.00.00 “Latvijas prezidentūras Eiropas Savienības Padomē nodrošināšana 2015.gadā”, tai skaitā:1. Iekšlietu ministrijas budžeta apakšprogrammai 06.01.00 “Valsts policija” – 223 411 *euro*;EKK 1110 “Mēnešalga” 166 339 *euro*;Aprēķins:* Ietekmes aprēķins nodarbinātajiem, kuri gājuši atvaļinājumā no 2015.gada maija līdz augustam: 794 381 *euro* (summa, kas ietekmē vidējo izpeļņu (izmaksas no janvāra līdz maijam)) / 125 (darba dienu skaits 6 mēnešos) \* 0,5 (pieņēmums, ka maijā-augustā atvaļinājumā aizgājuši 50% no nodarbinātajiem, kuriem bija ar prezidentūras pasākumiem saistītas atlīdzības izmaksas) \* 20 (atvaļinājuma ilgums 20 darba dienas) = 63 550 *euro*;
* Ietekmes aprēķins nodarbinātajiem, kuri gājuši atvaļinājumā no 2015.gada augusta līdz decembrim: 1 284 861 *euro* (summa, kas ietekmē vidējo izpeļņu (izmaksas no aprīļa līdz septembrim)) / 125 (darba dienu skaits 6 mēnešos) \* 0,5 (pieņēmums, ka augusta-decembrim atvaļinājumā aizgājuši 50% no nodarbinātajiem, kuriem bija ar prezidentūras pasākumiem saistītas atlīdzības izmaksas) \* 20 (atvaļinājuma ilgums 20 darba dienas) = 102 789 *euro*.

EKK 1210 “Darba devēja valsts sociālās apdrošināšanas obligātās iemaksas” 39 240 *euro*:Aprēķins: 166 339 *euro* \* 0,2359 (23,59% – darba devēja valsts sociālās apdrošināšanas obligāto iemaksu likme) = 39 240 *euro*.EKK 2271 “Izdevumi, kas saistīti ar operatīvo darbību” 17 832 *euro*.2. Iekšlietu ministrijas budžeta programmai 10.00.00 “Valsts robežsardzes darbība” – 20 824 *euro*;EKK 1110 “Mēnešalga” 16 849 *euro*;Aprēķins: 101 096 *euro* (summa, kas ietekmē vidējo izpeļņu) / 6 (no aprēķinātās un izmaksātās summas (izdevumu pieauguma) 1/6 daļa tieši ietekmē vidējo izpeļņu) = 16 849 *euro*.EKK 1210 “Darba devēja valsts sociālās apdrošināšanas obligātās iemaksas” 3 975 *euro*:Aprēķins: 16 849 *euro* \* 0,2359 (23,59% – darba devēja valsts sociālās apdrošināšanas obligāto iemaksu likme) = 3 975 *euro*.3. Iekšlietu ministrijas budžeta programmai 07.00.00 “Ugunsdrošība, glābšana un civilā aizsardzība” – 14 651 *euro*;EKK 1110 “Mēnešalga” 11 854 *euro*;Aprēķins: 1) 1 (amatpersonu skaits ar speciālo dienesta pakāpi) \* 1,9 *euro* (vidējās izpeļņas pieaugums par vienu stundu) \* 8 (stundas) \* 24 (atvaļinājuma dienu skaits) = 365 *euro*;2) 3 (amatpersonu skaits ar speciālo dienesta pakāpi) \* 5,78 *euro* (vidējās izpeļņas pieaugums par vienu stundu) \* 8 (stundas) \* 24 (atvaļinājuma dienu skaits) = 3 329 *euro*;3) 125 (amatpersonu skaits ar speciālo dienesta pakāpi) \* 0,34 *euro* (vidējās izpeļņas pieaugums par vienu stundu) \* 8 (stundas) \* 24 (atvaļinājuma dienu skaits) = 8 160 *euro*.EKK 1210 “Darba devēja valsts sociālās apdrošināšanas obligātās iemaksas” 2 797 *euro*:Aprēķins: 11 854 *euro* \* 0,2359 (23,59% – darba devēja valsts sociālās apdrošināšanas obligāto iemaksu likme) = 2 797 *euro*.4. Iekšlietu ministrijas budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” – 1 106 *euro*.EKK 1110 “Mēnešalga” 895 *euro*;EKK 1210 “Darba devēja valsts sociālās apdrošināšanas obligātās iemaksas” 211 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.      Cita informācija | Izdevumi pa pasākumiem un izdevumu klasifikācijas kodiem var tikt precizēti atbilstoši veiktajam iepirkumam un faktiskajai situācijai. |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nodrošinājuma valsts aģentūra, Valsts policija, Valsts robežsardze, Valsts ugunsdzēsības un glābšanas dienests, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone–Godmane

22.10.2015. 16:10

2777

S.Frolova, 67219607

santa.frolova@iem.gov.lv

G.Avotiņš, 67219136

gatis.avotins@agentura.iem.gov.lv

N.Dorožko, 67075408

natalija.dorozko@vp.gov.lv

J.Ivanova, 67075674

jelena.ivanova@rs.gov.lv

S.Apine, 67075857

sandra.apine@vugd.gov.lv

A.Kronberga, 67208712

arta.kronberga@ic.iem.gov.lv